ऑल इंडिया पेट्रोलियम डीलर्स एसोसिएशन ने कल से सभी पेट्रोल पंपों पर क्रेडिट और डेबिट कार्ड से पेमेंट स्वीकार ना करने की धमकी दी है. एसोसिएशन के मुताबिक बैंकों ने एक नोटिस जारी कर कहा है कि कार्ड से होने वाले हर लेनदेन पर 1% लेवी पेट्रोल पंप से वसूला जाएगा. एसोसिएशन की दलील है कि पहले बैंक कार्ड से लेनदेन पर ये 1% रकम पेट्रोल पंपों को देती थी. उनका कहना है कि हमें पहले ही काफ़ी कम मार्जिन मिलता है जिसकी भरपाई होनी चाहिए.